2-3-1

3. การประกอบธุรกิจของแต่ละสายผลิตภัณฑ์

บริษัท แชงกรี-ลา โฮเต็ล จำกัด (มหาชน) ประกอบธุรกิจโรงแรมชั้น 1 เพื่อให้เช่าที่พักอาศัย
จำหน่ายอาหารและเครื่องดื่ม และบริการอื่นๆ อันเกี่ยวกับธุรกิจโรงแรม เช่น ห้องประชุม
ห้องจัดเลี้ยง บริการศูนย์ธุรกิจ และบริการศูนย์สุขภาพ เป็นต้น

นอกจากนี้บริษัทฯ ยังได้มีการลงทุนถือหุ้นในโครงการต่างๆ
ทั้งในประเทศและต่างประเทศโดยผ่านบริษัทย่อยของบริษัท ตามรายละเอียดดังนี้

- บริษัทย่อย

1. บริษัท วัฒนธานี จำกัด (“วัฒนธานี”) จดทะเบียนในประเทศไทย
โดยบริษัทถือหุ้นในอัตราร้อยละ 100.00 มีทุนจดทะเบียนและทุนที่ชำระแล้วเพิ่มจาก 15
ล้านบาทเป็น 1,303 ล้านบาท โดยการออกหุ้นสามัญใหม่จำนวน 1,288,000 หุ้น มูลค่าหุ้นละ
1,000 บาท และได้จดทะเบียนเพิ่มทุนกับกระทรวงพาณิชย์มีผลบังคับตั้งแต่วันที่ 28 ธันวาคม 2544
ซึ่งเงินที่ได้จากการเพิ่มทุนในครั้งนี้เพื่อนำไปซื้อหุ้นในบริษัท Apizaco จำกัด บริษัท Hasfield
Holdings จำกัดจากบริษัทฯ วัฒนธานีไม่ได้ประกอบธุรกิจอื่นใดนอกจากลงทุนถือหุ้นในบริษัท
Apizaco จำกัด บริษัท Hasfield Holdings จำกัด และ บริษัท ไทยรุ่งเรือง-เคอรี่
ดีเวลลอปเม้นท์ จำกัด

2. บริษัท Apizaco จำกัด (“Apizaco”) เป็นบริษัทที่จดทะเบียนในประเทศฮ่องกง
(ถือหุ้นโดยวัฒนธานี ในอัตราร้อยละ 100) ทุนจดทะเบียนและทุนที่ชำระแล้วเท่ากับ 280
ล้านเหรียญฮ่องกง และ 206.458 ล้านเหรียญฮ่องกง ตามลำดับ ซึ่ง Apizaco
ไม่ได้ประกอบธุรกิจอื่นใด นอกจากลงทุนในบริษัทอื่นๆ ดังนี้

2.1 ถือหุ้นในบริษัท แชงกรี-ลา เอเชีย จำกัด (“SA”) จำนวน 13,195,055 หุ้น
หรือคิดเป็นร้อยละ 0.59 ของจำนวนหุ้นที่ออกจำหน่ายแล้ว

2.2 ถือหุ้นในบริษัท Zukerman จำกัด (“Zukerman”) ในอัตราร้อยละ 100 Zukerman
เป็นบริษัทจดทะเบียนในประเทศบริติช เวอร์จิ้น ไอส์แลนด์ (British Virgin Islands)
มีทุนจดทะเบียนจำนวน 50,000 เหรียญสหรัฐ ทุนที่ออกจำหน่ายและเรียกชำระแล้วเท่ากับ 1
เหรียญสหรัฐ Zukerman ไม่ได้ประกอบธุรกิจอื่นใดนอกจากลงทุนถือหุ้นในบริษัท 3 บริษัท
ในประเทศเมียนมาร์ ในอัตราร้อยละ 22.22 ทั้ง 3 บริษัท คือ

  2.2.1 บริษัท Traders Yangon จำกัด ประกอบกิจการโรงแรม Traders
  ซึ่งเป็นโรงแรมสากลระดับ 4 ดาว ในเมืองย่างกุ้งประเทศเมียนมาร์ เพื่อให้เช่าที่พักอาศัย
  จำหน่ายอาหารและเครื่องดื่ม และบริการอื่นๆอันเกี่ยวกับธุรกิจโรงแรม
  ซึ่งได้เปิดดำเนินการแล้วเมื่อเดือนพฤศจิกายน 2539

  2.2.2 บริษัท Shangri-La Yangon จำกัด
  เป็นบริษัทที่ทำโครงการก่อสร้างโรงแรมแชงกรี-ลา, ย่างกุ้ง และอพาร์ตเมนท์ให้เช่า
  (รายละเอียดโครงการปรากฏตามเอกสารแนบ)

  1.2.3 บริษัท Traders Square จำกัด
  เป็นบริษัทที่ทำโครงการก่อสร้างอาคารพาณิชย์สมบูรณ์แบบ
  (รายละเอียดโครงการปรากฏตามเอกสารแนบ)

2-3-2

บริษัท Shangri-La Yangon จำกัด

+----------------+---+-------------------------+------------------------+
| 1. โครงการ     | : | แบ่งเป็น 2 ส่วน คือ         | 2. ส่วนที่เป็นโรงแรม       |
|                |   |                         |                        |
|                |   | 1. ส่วนที่เป็นอพาร์ตเมนท     | เป็นโรงแรมสากลระดับ 5    |
|                |   | ์ให้เช่า                   | ดาว                    |
|                |   |                         |                        |
|                |   | แบ่งเป็น 2 อาคาร          | ประกอบด้วยห้องพักประมาณ   |
|                |   | แต่ละอาคารสูง 21 ชั้น       | 700 ห้อง                |
|                |   | ประกอบด้วยห้องพักอาคารละ   |                        |
|                |   | 120 ยูนิต รวมทั้งหมด 240    |                        |
|                |   | ยูนิต                     |                        |
+----------------+---+-------------------------+------------------------+

2. ทำเลที่ตั้ง : ทั้งสองโครงการตั้งอยู่บนที่ดินเนื้อที่ประมาณ 37.5 ไร่ ระหว่างถนน Upper
Pansoedan และถนน Kan Yeik Tha (ตรงข้ามทะเลสาบ Kandawgyi) เมืองย่างกุ้ง
ประเทศเมียนมาร์

+---------------+---+-------------------------+-------------------------+
| 3.            | : | การก่อสร้างอาคารทั้ง 2      |   การก่อสร               |
| ร             |   | อาคาร                   | ้างถูกเลื่อนไปจนกว่าภาวะเศรษ |
| ะยะเวลาก่อสร้าง | : | เฉพาะส่วนที่เป็น            | ฐกิจในประเทศเมียนมาร์จะดีขึ้น |
|               |   | งานโครงสร้างเสร็จสมบูรณ์แล้ว |                         |
| 4.            | : | เหลือแต่งานตกแต่ง          |   ยังไม่ได้กำหน            |
| วันเปิดดำเนินการ |   | ภายในและพื้นที่ใช้สอยส่วนกลาง | ดเนื่องจากยังไม่ได้เริ่มก่อสร้าง |
|               |   | ซึ่งขณะนี้ได้หยุดดำเนินการ     |                         |
| 5.            |   | ตกแต่งไว้ชั่วคราวจนกว่าภาวะเ |   ประมาณ 140            |
| ต้น            |   | ศรษฐกิจในประเทศเมียนมาร์จะ |   ล้านเหรียญสหรัฐ          |
| ทุนโครงการทั้งสิ้น |   | ดีขึ้น                     |                         |
|               |   |                         |   (คิดเป็นเงินบาท ประมาณ   |
|               |   | ยังไม่ได้กำหนด             |   5,320 ล้านบาท)         |
|               |   |                         |                         |
|               |   | ประมาณ 54.2             |                         |
|               |   | ล้านเหรียญสหรัฐ            |                         |
|               |   |                         |                         |
|               |   | (คิดเป็นเงินบาท ประมาณ     |                         |
|               |   | 2,060 ล้านบาท)           |                         |
+---------------+---+-------------------------+-------------------------+

อัตราส่วนเงินกู้ต่อเงินลงทุนเท่ากับ 60 ต่อ 40

+---------------+---+-------------------------+-------------------------+
| 6.            | : | 4.82 ล้านเหรียญสหรัฐ       |   12.44 ล้านเหรียญสหรัฐ    |
| เงินลงท        |   |                         |                         |
| ุนในส่วนของบริษัท |   | (คิดเป็นเงินบาท ประมาณ 183 |   (คิดเป็นเงินบาท ประมาณ   |
| แชงกรี-ลา      |   | ล้านบาท)                 |   473 ล้านบาท)           |
| โฮเต็ล จำกัด    |   |                         |                         |
| (มหาชน)       |   |                         |                         |
|               |   |                         |                         |
| อัตราร้อยละ     |   |                         |                         |
| 22.22         |   |                         |                         |
+---------------+---+-------------------------+-------------------------+

7. ระยะเวลาเช่าที่ดิน : 50 ปี เริ่มตั้งแต่วันที่เปิดโรงแรมแชงกรี-ลา ย่างกุ้ง อย่างเป็นทางการ

8. ผู้ร่วมลงทุน : บริษัท แชงกรี-ลา โฮเต็ล จำกัด, สิงคโปร์ และบริษัท แชงกรี-ลา โฮเต็ล
จำกัด (มาเลเซีย) ซึ่งเป็นบริษัทย่อยของบริษัท แชงกรี-ลา เอเชีย จำกัด ถือหุ้นรวมกันในบริษัท
Shangri-La Yangon จำกัด โดยผ่านบริษัทย่อยของแต่ละบริษัทในอัตราประมาณร้อยละ 50

9. เงินที่จะใช้ลงทุน : เป็นเงินของบริษัทฯเอง
เนื่องจากบริษัทฯมีเงินสดเหลืออยู่ในรูปเงินฝากกับสถาบันการเงิน

หมายเหตุ : อัตราแลกเปลี่ยน 1 เหรียญสหรัฐ ต่อ 38 บาท

2-3-3

บริษัท Traders Square จำกัด

1. โครงการ : ประกอบด้วย

Retail podium 3 ชั้น เนื้อที่ 4,836 ตารางเมตร

Service apartment 16 ชั้น เนื้อที่ 14,621 ตารางเมตร

Office Tower 14 ชั้น เนื้อที่ 17,937 ตารางเมตร

Basement and car park 3 ชั้น จอดรถได้ 448 คัน

รวม 37,394 ต.ร.ม

2.  ทำเลที่ตั้ง : ตั้งอยู่บนที่ดินเนื้อที่ประมาณ 2 ไร่เศษ ระหว่างถนน Sule pagoda

และถนน Annawrahta ใกล้โรงแรม Traders

3. ระยะเวลาก่อสร้าง : การก่อสร้างถูกเลื่อนไปโดยไม่มีกำหนด
จนกว่าภาวะเศรษฐกิจในประเทศเมียนมาร์จะดีขึ้น

4. วันเปิดดำเนินการ : ยังไม่ได้กำหนดเนื่องจากยังไม่ได้เริ่มก่อสร้าง

5. ต้นทุนโครงการทั้งสิ้น : 73 ล้านเหรียญสหรัฐ (คิดเป็นเงินบาท ประมาณ 2,774 ล้านบาท)

โดยประมาณ รวมค่าประโยชน์ในการใช้ที่ดิน จำนวน 6.75 ล้านเหรียญสหรัฐ

อัตราส่วนเงินกู้ต่อเงินลงทุน เท่ากับ 60 ต่อ 40

6. เงินลงทุนในส่วนของ : 6.5 ล้านเหรียญสหรัฐ (คิดเป็นเงินประมาณ 247 ล้านบาท)

บริษัท แชงกรี-ลา

โฮเต็ล จำกัด (มหาชน)

อัตราร้อยละ 22.22

7. ระยะเวลาเช่าที่ดิน : 50 ปี นับแต่วันที่เปิดโครงการทั้งหมด

8. ผู้ร่วมลงทุน : บริษัท แชงกรี-ลา โฮเต็ล จำกัด, สิงคโปร์ และบริษัท แชงกรี-ลา โฮเต็ล
จำกัด (มาเลเซีย) ซึ่งเป็นบริษัทย่อยของบริษัท แชงกรี-ลา เอเชีย จำกัด ถือหุ้นรวมกันในบริษัท
Shangri-La Yangon จำกัด โดยผ่านบริษัทย่อยของแต่ละบริษัทในอัตราประมาณร้อยละ 50

9. เงินที่จะใช้ลงทุน : เป็นเงินของบริษัทเอง ที่ได้จากการดำเนินงาน

10. ผลตอบแทน : เงินปันผลซึ่งคาดว่าจะได้รับในปีที่ 5 หลังจากเปิดดำเนินการ

ที่บริษัทคาดว่าจะได้รับ

หมายเหตุ : อัตราแลกเปลี่ยน 1 เหรียญสหรัฐ ต่อ 38 บาท

2-3-4

3. บริษัท Hasfield Holdings จำกัด (“Hasfield”)
เป็นบริษัทจดทะเบียนในประเทศสิงคโปร์ (ถือหุ้นโดยวัฒนธานีในอัตราร้อยละ 100)
ทุนจดทะเบียนและทุนที่เรียกชำระแล้ว 35 ล้านเหรียญสิงคโปร์ และ 34.218 ล้านเหรียญสิงคโปร์
ตามลำดับ ซึ่ง Hasfield ไม่ได้ประกอบธุรกิจอื่นใดนอกจากลงทุนถือหุ้นในบริษัท Cuscaden
Properties จำกัด ในอัตราร้อยละ 14.60 มูลค่าเงินลงทุนคิดเป็นเงินประมาณ 580 ล้านบาท
ซึ่งบริษัท Cuscaden Properties จำกัด ประกอบกิจการโรงแรม Traders Singapore
และศูนย์การค้า Tanglin Shopping Mall

4. บริษัท ไทยรุ่งเรือง-เคอรี่ ดีเวลลอปเม้นท์ จำกัด (ถือหุ้นโดยวัฒนธานี ในอัตราร้อยละ
57.33) มีทุนจดทะเบียนและทุนที่ชำระแล้วจำนวน 231 ล้านบาท บริษัท ไทยรุ่งเรือง-เคอรี่
ดีเวลลอปเม้นท์ จำกัด ไม่ได้ประกอบกิจการอื่นใด นอกจากลงทุนถือหุ้นในบริษัทอื่นคือ ถือหุ้นในบริษัท
ทางยกระดับ ดอนเมือง จำกัด (มหาชน) ในอัตราร้อยละ 2.82 มูลค่าเงินลงทุนประมาณ 213
ล้านบาท

(1) ลักษณะของผลิตภัณฑ์หรือบริการ

- บริษัท แชงกรี-ลา โฮเต็ล จำกัด (มหาชน) และบริษัท Traders Yangon จำกัด

ทั้งสองบริษัทดังกล่าวข้างต้นเป็นบริษัทที่ประกอบธุรกิจโรงแรมและการให้บริการของโรงแรม
โดยแบ่งการบริการของโรงแรมออกเป็น 3 ส่วนใหญ่ๆ คือ

1.  การให้บริการด้านห้องพัก

2.  การให้บริการด้านอาหารและเครื่องดื่ม

3.  การให้บริการด้านอื่นๆ เช่น ซักรีด สื่อสารโทรคมนาคม ศูนย์ธุรกิจ และศูนย์สุขภาพ

ลูกค้าของบริษัทส่วนใหญ่จะเป็นนักท่องเที่ยวชาวต่างชาติที่เดินทางเข้ามาท่องเที่ยวในประเทศและนักธุรกิจทั้งในประเทศและต่างประเทศ

- บริษัท Apizaco จำกัด บริษัท Hasfield Holdings จำกัด บริษัท Zukerman จำกัด
และบริษัท วัฒนธานี จำกัด

  ไม่มีผลิตภัณฑ์และบริการ เนื่องจากเป็นบริษัทที่ลงทุนถือหุ้นในบริษัทอื่น

  - บริษัท Shangri-La Yangon จำกัด และบริษัท Traders Square จำกัด

  ไม่มี ผลิตภัณฑ์และบริการ เนื่องจากยังไม่ได้ประกอบกิจการ

2-3-5

  - วัฏจักรของการประกอบธุรกิจ

  วัฏจักรของการประกอบธุรกิจขึ้นอยู่กับฤดูกาลท่องเที่ยวโดยแบ่งเป็น 2 ระยะคือ

  - ช่วงฤดูกาลท่องเที่ยว (High Season)
  อยู่ระหว่างประมาณเดือนตุลาคมถึงเดือนมีนาคมซึ่งจะมีอัตราการเข้าพักเฉลี่ยประมาณร้อยละ 71

  - ช่วงนอกฤดูกาลท่องเที่ยว (Low Season)
  อยู่ระหว่างประมาณเดือนเมษายนถึงเดือนกันยายนซึ่งจะมีอัตราการเข้าพักเฉลี่ยประมาณร้อยละ
  59

  - กำลังการผลิต และปริมาณการผลิต

โรงแรมแชงกรี-ลา
เป็นโรงแรมระดับห้าดาวที่ตั้งอยู่ริมฝั่งแม่น้ำเจ้าพระยาและอยู่ใจกลางกรุงเทพมหานคร
มีห้องพักสำหรับให้บริการ รวม 850 ห้อง แบ่งเป็นอาคาร 2 หลัง คือที่อาคารแชงกรี-ลาวิง
ซึ่งเป็นอาคารสูง 25 ชั้น มีห้องพักจำนวน 676 ห้อง (เป็นห้องพัก 633 ห้อง และห้องชุด 43
ห้อง) และที่อาคารกรุงเทพวิงซึ่งเป็นอาคารหลังใหม่สูง 16 ชั้น มีห้องพักจำนวน 174 ห้อง
(เป็นห้องพัก 161 ห้อง และห้องชุด 13 ห้อง) มีห้องอาหารและบาร์ให้บริการอาหารไทย จีน ญี่ปุ่น
อิตาเลียน และนานาชาติรวม 12 แห่ง มีห้องจัดประชุม สัมมนาและจัดเลี้ยง จำนวน 18 ห้อง
รวมถึงห้องแกรนด์บอลรูม ที่มีพื้นที่หน้าห้องอันกว้างขวาง สามารถจุคนได้ถึง 2,000 คน
เพียบพร้อมด้วยโสตทัศนูปกรณ์อันทันสมัย เหมาะสำหรับการจัดประชุม สัมมนาและการจัดเลี้ยง
นอกจากนี้ ยังมีศูนย์บริการธุรกิจที่พรั่งพร้อมด้วยสิ่งอำนวยความสะดวกอันทันสมัย
และมีศูนย์สุขภาพซึ่งครบครันด้วยอุปกรณ์กีฬานานาชนิด สระว่ายน้ำกลางแจ้ง เซาว์น่า จากุซซี่
รวมถึงบริการนวดเพื่อสุขภาพด้วย

  อัตราการเข้าพักเฉลี่ยและอัตราค่าห้องพักเฉลี่ย ในระยะ 3 ปีที่ผ่านมา มีดังนี้ คือ

ปี 2544 2543 2542

อัตราการเข้าพักเฉลี่ย (%) 57.30 67.70 69.30 

อัตราค่าห้องพักเฉลี่ย (บาท) 4,345 3,992 3,530 

(2) การตลาดและภาวะการแข่งขัน

(2.1) โดยรวม

จำนวนนักท่องเที่ยวที่เข้ามาในประเทศไทยในปี 2544 ไม่รวมเดือนธันวาคม เพิ่มขึ้นประมาณร้อยละ
5.13 จำนวนนักท่องเที่ยวที่เพิ่มขึ้นส่วนใหญ่มาจากสวีเดน ตามด้วยเกาหลี ไต้หวันและออสเตรเลีย
จำนวนห้องพักในปี 2544 มี 72,917 ห้อง และจะเพิ่มขึ้นเป็น 75,953 ห้องในปี 2545
ซึ่งในจำนวนนี้ได้รวมห้องพักของ โรงแรม Conrad ที่ตั้งอยู่บนถนนวิทยุ
ซึ่งจะเปิดดำเนินการในเดือนพฤศจิกายน 2545 จำนวน 395 ห้องแล้ว ในปี 2544
อัตราค่าห้องพักเฉลี่ยในกลุ่มโรงแรมระดับเดียวกัน เพิ่มขึ้นร้อยละ 15

เพื่อเป็นการสนองนโยบายของรัฐบาลที่ต้องการส่งเสริมอุตสาหกรรมการท่องเที่ยว
เนื่องจากธุรกิจท่องเที่ยวสามารถนำเงินตราต่างประเทศเข้ามาในประเทศโดยตรง
และทำให้เศรษฐกิจของประเทศดีขึ้น
การท่องเที่ยวแห่งประเทศไทยจึงได้จัดโปรแกรมการท่องเที่ยวและกิจกรรมต่างๆ
เพื่อส่งเสริมให้ประเทศไทยเป็นสถานที่ท่องเที่ยวชั้นนำ
และเพื่อขยายตลาดท่องเที่ยวในปัจจุบันให้ครอบคลุมกลุ่มลูกค้าเป้าหมาย

2-3-6

ในขณะที่
ประเทศไทยเป็นประเทศหนึ่งที่ได้รับผลกระทบค่อนข้างน้อยจากเหตุการณ์ก่อการร้ายในประเทศสหรัฐอเมริกา
เมื่อวันที่ 11 กันยายน 2544 แต่จำนวนนักท่องเที่ยวจากญี่ปุ่นและสหรัฐอเมริกากลับลดลงอย่างมาก
ส่วนจำนวนนักท่องเที่ยวที่เพิ่มขึ้น ได้แก่ นักท่องเที่ยวจากยุโรปและจีน อย่างไรก็ตาม
การท่องเที่ยวแห่งประเทศไทยได้เร่งหาทางประชาสัมพันธ์ให้นักท่องเที่ยวเห็นว่าประเทศไทยเป็นประเทศที่สงบ
และเป็นประเทศที่นับถือศาสนาพุทธ และยังปลอดภัยสำหรับนักท่องเที่ยว
เพื่อเรียกความมั่นใจของนักท่องเที่ยวให้กลับคืนมา

จากการที่โรงแรมได้เริ่มทำการปรับปรุงตั้งแต่เดือนพฤษภาคมที่ผ่านมา ดังนั้น
กลยุทธ์ทางการตลาดของโรงแรมในช่วงดังกล่าวจึงเน้นการทำกำไรสูงในช่วงฤดูกาลท่องเที่ยว
และพยายามรักษาปริมาณลูกค้าในช่วงนอกฤดูกาลท่องเที่ยวโดยการปรับลดราคาลง ดังนั้น
ในช่วงที่มีการปรับปรุงนี้โรงแรมจึงต้องเน้นการให้บริการที่ดีเลิศแก่ลูกค้าเพื่อให้ลูกค้าเกิดความพอใจสูงสุด

โรงแรมยังคงให้ความสำคัญกับกลุ่มลูกค้าในด้านการจัดประชุม สัมมนาและแสดงสินค้า
ซึ่งจะเห็นได้จากการที่โรงแรมได้ร่วมงานแสดงสินค้าหรืองานออกร้านต่างๆ
ร่วมกับการท่องเที่ยวแห่งประเทศไทยอยู่เสมอ
และโรงแรมยังได้ร่วมมือกับโรงแรมอื่นๆที่ตั้งอยู่ริมฝั่งแม่น้ำในด้านต่างๆเพื่อให้มั่นใจว่าจะรักษาส่วนแบ่งตลาดของกลุ่มโรงแรมริมแม่น้ำไว้ได้

สำหรับนโยบายระยะยาว
โรงแรมจะสนองนโยบายรัฐบาลในการส่งเสริมการท่องเที่ยวสำหรับนักท่องเที่ยวเฉพาะกลุ่ม เช่น
กลุ่มที่พักเป็นเวลานาน (Long Stay) กลุ่มนักท่องเที่ยวที่เน้นการท่องเที่ยวเพื่อสุขภาพ
เพื่อการกีฬา ตลอดจนคู่แต่งงานใหม่

ตลาดทางด้านอาหารและเครื่องดื่มในกรุงเทพมหานครได้มีการพัฒนาไปอย่างมาก
ดังจะเห็นได้จากการเปิดห้องอาหารใหม่ๆ รวมถึงห้องอาหารในโรงแรมเพิ่มมากขึ้น
ห้องอาหารของโรงแรมประเภท สเต็กเฮ้าส์ เป็นห้องอาหารที่กำลังได้รับความนิยมมากในขณะนี้

ห้องอาหารที่ไม่ได้อยู่ในโรงแรมก็มีการพัฒนาอย่างรวดเร็ว มีห้องอาหารอิตาเลียนเปิดใหม่มากขึ้น
ดังนั้น จำนวนคู่แข่งของห้องอาหาร แอนเจลินีกำลังมีจำนวนเพิ่มขึ้น

2.  การตลาดและภาระการแข่งขัน ในกลุ่มโรงแรมคู่แข่ง

- ทางด้านห้องพัก

กลุ่มโรงแรมที่เป็นคู่แข่งของบริษัท ได้แก่ โรงแรมโอเรียนเต็ล มีห้องพัก จำนวน 395 ห้อง
โรงแรมเพ็นนินซูลา 370 ห้อง โรงแรมรอยัล ออคิด เชอรตัน 740 ห้อง โรงแรมรีเจ้นท์ 356
ห้อง โรงแรมแกรนด์ไฮแอท 387 ห้อง และโรงแรมดุสิตธานี 523 ห้อง
จะเห็นได้ว่าบรรดโรงแรมกลุ่มคู่แข่ง โรงแรมแชงกรี-ลา มีห้องพักมากที่สุดคือมี 850 ห้อง
และโรงแรมแชงกรี-ลา เป็นโรงแรมห้าดาวริมแม่น้ำโรงแรมเดียวที่อยู่ติดสถานีรถไฟฟ้า
ดังนั้นจึงได้เปรียบในแง่การแข่งขัน หลังจากการปรับปรุงโรงแรมแล้วเสร็จ โรงแรมแชงกรี-ลา
จะเป็นโรงแรมที่มีห้องพักใหม่และทันสมัย สามารถแข่งขันกับคู่แข่งได้

2-3-7

- ทางด้านห้องอาหาร

โรงแรมแชงกรี-ลา จะได้เปรียบโรงแรมกลุ่มคู่แข่งโดยเฉพาะในช่วงอาหารค่ำ เนื่องจากมีสถานที่กว้างขวาง สวยงาม การเดินทางสะดวก บริการดีเยี่ยม นอกจากนี้ การปรับปรุงตกแต่งโรงแรมใหม่จะทำให้สามารถดึงดูดลูกค้าให้มาใช้บริการเพิ่มมากขึ้น เพราะเกือบทุกโรงแรมก็ดำเนินการปรับปรุงห้องอาหารใหม่เช่นกัน แต่ในช่วงอาหารกลางวันจะเสียเปรียบคู่แข่งขันบ้าง เนื่องจากอยู่ไกลจากถนนธุรกิจ ทำให้ลูกค้าไม่มีเวลาพอ 

- กลยุทธ์ทางการตลาด

- ด้านห้องพัก

ปี 2544 เป็นปีที่โรงแรมต้องพยายามรักษาฐานลูกค้าที่มีอยู่ในปัจจุบันให้ได้มากที่สุด
เนื่องจากอยู่ในระหว่างการปรับปรุง ในช่วงต้นปี
2544โรงแรมได้ใช้ความพยายามอย่างมากในการที่จะไม่ให้ชื่อของโรงแรมถูกลบไปจากแผ่นโฆษณาสำหรับการขายลูกค้าในยุโรป
สหรัฐอเมริกา ญี่ปุ่นและออสเตรเลีย
เนื่องจากโรงแรมอยู่ระหว่างการปรับปรุงเป็นเวลานานกว่าหนึ่งปี ดังนั้น
โรงแรมจึงได้แสดงแบบจำลองห้องพักใหม่ไว้ที่ตึกทั้งสองของโรงแรมเพื่อให้ลูกค้าเห็นว่า
หลังการปรับปรุงแล้วรูปแบบห้องพักจะเป็นเช่นไร
โรงแรมได้จัดกิจกรรมเพื่อให้ผู้ที่มีหน้าที่จัดประชุมสัมมนาเห็นผลดีของการปรับปรุงของโรงแรม
เนื่องจากลูกค้าจะได้ห้องพักที่ดีขึ้น

นอกจากนี้ โรงแรมยังได้ใช้กลยุทธ์ยืดหยุ่นทางด้านราคาเป็นครั้งคราว
เพื่อสร้างรายได้จากกลุ่มลูกค้าที่มีลักษณะเฉพาะเพื่อเป็นการทดแทนรายได้ที่ขาดไปจากลูกค้ากลุ่มจัดประชุมและสัมมนา

โรงแรมได้จัดให้มีแพ็คเกจต่างๆ เพื่อให้เข้าถึงลูกค้ากลุ่มใหม่ๆ เช่น
แพ็คเกจสำหรับนักธุรกิจที่มาพักที่ตึกกรุงเทพวิง แพ็คเกจล่องเรือสำหรับคู่สมรส
แพ็คเกจสำหรับลูกค้าในประเทศ และแพ็คเกจสำหรับผู้บริหารที่มาพักที่ตึกแชงกรี-ลาวิง

ความได้เปรียบที่โดดเด่นของการเป็นโรงแรมริมแม่น้ำแห่งเดียวที่อยู่ติดสถานีรถไฟฟ้าได้ถูกนำมาใช้ให้เกิดประโยชน์สูงสุดในการส่งเสริมการขาย
เช่น การส่งตั๋วสำหรับการใช้บริการรถไฟฟ้าฟรีไปยังลูกค้าในประเทศสิงคโปร์ ฮ่องกง
และลูกค้าในประเทศ เอกสารส่งเสริมการขายจะมีข้อความซึ่งบอกให้ลูกค้าทราบว่า
โรงแรมอยู่ติดสถานีรถไฟฟ้า ซึ่งสะดวกในการเดินทาง นอกจากนี้
ความได้เปรียบในด้านการเดินทางด้วยรถไฟฟ้ายังรวมอยู่ในแพ็คเกจสำหรับลูกค้าประเภทที่พักนาน
(Long Stay)

โรงแรมได้มีการปรับปรุงแผ่นพับที่ใช้ในการขายและโฆษณาใหม่เพื่อให้เข้าถึงกลุ่มลูกค้าที่ให้กำไรสูง
ซึ่งเป็นการจัดทำขึ้นเป็นครั้งแรกและได้รับการตอบรับอย่างดีในงาน Roadshow ที่ยุโรปในปีที่แล้ว

นอกจากนี้ โรงแรมได้ใช้วิธีให้มูลค่าเพิ่มแก่ลูกค้าที่เป็นบริษัท เพื่อดึงดูดให้มีจำนวนลูกค้ามากขึ้น

2-3-8

- ด้านการจัดเลี้ยง

โรงแรมได้นำเสนอแพ็คเกจต่างๆไว้สำหรับบริการลูกค้ากลุ่มต่างๆ เช่น
สำหรับการจัดงานเลี้ยงฉลองวันเกิด การเลี้ยงฉลองในช่วงปลายปี การเลี้ยงฉลองในงานแต่งงาน
ซึ่งข้อมูลเหล่านี้ได้ถูกส่งให้แก่ลูกค้าโดยตรงทางไปรษณีย์ และ ณ ทุกจุดขาย

โปรแกรมเสนอขายของโรงแรมมีความยืดหยุ่นตามความต้องการของลูกค้า
รวมทั้งการลดราคาให้แก่ลูกค้าหากจำเป็น

นอกจากนี้ โรงแรมยังสามารถใช้ประโยชน์พื้นที่บริเวณริมสระน้ำของโรงแรมทั้งสองตึกและ
Riverside Lounge เป็นสถานที่จัดเลี้ยงได้อีกด้วย

ช่วงปลายปี 2543
ได้เริ่มมีนโยบายบริหารพื้นที่ว่างของห้องจัดเลี้ยงและห้องสัมมนาให้เกิดประโยชน์สูงสุด
โดยเฉพาะอย่างยิ่ง ในช่วงที่มีความต้องการห้องจัดเลี้ยงสูง

- ด้านอาหารและเครื่องดื่ม

ในปี 2544 โรงแรมได้พยายามปรับปรุงการดำเนินงานด้านอาหารและเครื่องดื่ม
โดยการเน้นการส่งเสริมการขายสำหรับบุคคลที่มีชื่อเสียง และนอกจากนี้
ยังพยายามเพิ่มลูกค้าใหม่ๆและรักษากลุ่มลูกค้าเดิมเอาไว้

ตามที่ โรงแรมได้วางแผนดำเนินการปรับปรุงโรงแรมครั้งใหญ่ในระหว่างปี ซึ่งได้ถูกเลื่อนไปจนถึงปี
2545 ทำให้โรงแรมต้องปรับกลยุทธ์ทางการตลาดในระหว่างปี

ในช่วงเดือนพฤษภาคมถึงเดือนกันยายน ซึ่งเป็นช่วงนอกฤดูกาลท่องเที่ยวนั้น
โรงแรมได้ทำการส่งเสริมการขายหลายครั้ง
เพื่อเพิ่มส่วนแบ่งทางการตลาดของลูกค้าในประเทศให้มากขึ้น

โรงแรมมีจุดมุ่งหมายที่จะกลับมาเป็นผู้นำในด้านการบริการอาหารและเครื่องดื่มในกรุงเทพมหานคร
และยังเชื่อมั่นว่า การปรับปรุงที่กำลังดำเนินการอยู่
จะทำให้สามารถกลับมาเป็นผู้นำด้านอาหารและเครื่องดื่มอีกครั้ง

ห้องอาหารค็อฟฟี่การ์เด้น
ยังคงเป็นผู้นำตลาดในด้านห้องอาหารสำหรับลูกค้าที่นิยมพาครอบครัวมารับประทานอาหารในวันอาทิตย์
นอกจากนี้ โรงแรมยังได้จัดให้มีสโมสรสำหรับเด็กซึ่งได้ผลเป็นที่น่าพอใจ

2-3-9

“พรีเมียร์คลับ” เป็นโปรแกรมส่งเสริมการขายสำหรับห้องอาหารต่างๆในโรงแรม
ซึ่งจะเปิดรับสมาชิกเฉพาะลูกค้าที่เป็นลูกค้าในประเทศ
สมาชิกจะได้รับส่วนลดในการมาใช้บริการและสิทธิประโยชน์ต่างๆตามที่ได้ระบุไว้ ณ สิ้นปี 2544
มีสมาชิกจำนวน 8,400 ราย ซึ่งในจำนวนนี้เป็นลูกค้าที่มาใช้บริการเป็นประจำ จำนวน 5,908
ราย หรือคิดเป็นร้อยละ 70.41 รายได้ที่เกิดจากลูกค้าที่เป็นสมาชิก “พรีเมียร์คลับ” มีจำนวน
39.86 ล้านบาท หรือเท่ากับร้อยละ 9 ของรายได้ค่าอาหารและเครื่องดื่ม
และเป็นลูกค้าที่มาใช้บริการที่ห้องอาหารแชงพาเลส ร้อยละ 34.1 ตามด้วยห้องอาหารแอนเจลินี
ร้อยละ 25.7 ห้องอาหารค็อฟฟี่การ์เด้นร้อยละ 19.37 ล็อบบี้และศาลาทิพย์ร้อยละ 5.30

- ลักษณะของลูกค้า

  - ลักษณะของลูกค้าและความสัมพันธ์

ลูกค้าของบริษัทส่วนใหญ่จะเป็นนักท่องเที่ยวชาวต่างประเทศที่เดินทางมาท่องเที่ยวในประเทศและนักธุรกิจทั้งในประเทศและต่างประเทศ
มีทั้งที่มาเป็นส่วนตัว เป็นกลุ่มคณะ และผ่านมาทางบริษัททัวร์

- ลูกค้าเป้าหมาย

ด้านห้องพัก 

ลูกค้ากลุ่มเป้าหมายยังคงเป็นลูกค้าด้านการจัดประชุมสัมมนาและลูกค้าที่เป็นนักธุรกิจมากกว่าลูกค้าที่เป็นนักท่องเที่ยว เนื่องจากทำกำไรได้สูงกว่า 

ด้านห้องอาหาร 

โรงแรมมีนโยบายให้แขกที่พักในโรงแรมใช้ห้องอาหารในโรงแรมให้มากที่สุด และขณะเดียวกันก็พยายามเพิ่มจำนวนลูกค้าชาวไทยให้มากขึ้นด้วย

- การจำหน่ายและช่องทางการจำหน่าย

  - ช่องทางการจำหน่ายแบ่งออกเป็น

1.  การจำหน่ายในต่างประเทศ บริษัทได้ทำสัญญาการตลาดและการส่งเสริมการขายกับบริษัท
    แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง)
    ซึ่งมีสำนักงานขายอยู่ทั่วโลกเช่น

    1.  ในสหรัฐอเมริกา มีสำนักงานขายอยู่ที่ นิวยอร์ค และลอสแองเจลิส
        ซึ่งครอบคลุมการขายทั่วสหรัฐอเมริกา

2-3-10

2.  ในแคนนาดา มีสำนักงานขายอยู่ที่ โตรอนโต

3.  ในทวีปยุโรป มีสำนักงานขายอยู่ที่ลอนดอน ซึ่งครอบคลุมการขายทุกประเทศในยุโรป
    ยกเว้นประเทศที่ใช้ภาษาเยอรมัน
    และสำนักงานขายในแฟรงคเฟิตท์ครอบคลุมการขายทุกประเทศในภาคพื้นยุโรปที่พูดภาษาเยอรมัน

4.  ในทวีปเอเชีย มีสำนักงานขายอยู่ในประเทศญี่ปุ่น ฮ่องกง สิงคโปร์ กัวลาลัมเปอร์
    และออสเตรเลีย

  2. การจำหน่ายในประเทศ บริษัทมีเจ้าหน้าที่การตลาดจำนวน 16 คน
  ซึ่งเป็นสำนักงานที่ติดต่อกับลูกค้าโดยตรงทั้งในประเทศและต่างประเทศ

สาระสำคัญของสัญญาการตลาดและการส่งเสริมการขายที่บริษัทได้ทำกับบริษัท แชงกรี-ลา
อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) มีผลใช้บังคับตั้งแต่วันที่ 1 เดือนมีนาคม
พ.ศ. 2529 และอาจถูกยกเลิกได้โดยการตกลงร่วมกันของคู่สัญญาทั้งสองฝ่าย มีสาระสำคัญดังนี้

1.  การตลาดและการส่งเสริมการขาย

ด้วยเครือข่ายของสำนักงานขายและการตลาดทั่วโลกของบริษัท แชงกรี-ลา อินเตอร์เนชั่นแนล
โฮเต็ล เมเนจเมนท์ จำกัด (ฮ่องกง) บริษัทฯ
จะได้รับการระบุเป็นส่วนหนึ่งของกลุ่มโรงแรมแชงกรี-ลา และได้รับผลประโยชน์จากกิจกรรมต่างๆ
ซึ่งรวมถึง

  - การส่งเสริมการขายของโรงแรมกับประชาชน บริษัทท่องเที่ยว ผู้ขายทัวร์
  กลุ่มฝ่ายที่มีสิทธิพิเศษ สมาคม สายการบินและแหล่งอื่นๆ ของธุรกิจ
  ด้วยวิธีการไปเยือนเป็นการส่วนตัว โทรศัพท์ และการไปรษณีย์

  -
  เป็นตัวแทนของโรงแรมในด้านอุตสาหกรรมการท่องเที่ยวในประเทศและระหว่างประเทศที่สำคัญ
  งานมหกรรมแสดงสินค้าบริษัทและการประชุมของบริษัท

  - การประสานงาน กลยุทธด้านการตลาดของโรงแรมทั่วโลก

  - ความคืบหน้าของคำแนะนำด้านการตลาดที่เกี่ยวข้องกับตลาดแต่ละแห่ง

  - อิทธิพลของผู้ขายทัวร์กลุ่มและสายการบิน
  เพื่อโฆษณาเกี่ยวกับโรงแรมในโปรแกรมท่องเที่ยวของ ผู้ขายทัวร์กลุ่มและสายการบิน

  - การติดตามผลข่าวการขายซึ่งโรงแรมจัดให้มีขึ้น

  - การรวบรวมข่าวด้านการตลาดเพื่อให้คำติชมแก่โรงแรม

  - การเรียกร้องเชิญชวนและการปรับปรุงพัฒนาบุคคล กลุ่ม และการจองเป็นชุด

  - การเผยแพร่แจกจ่ายเอกสารเพื่อส่งเสริมการขายของโรงแรมในระหว่างการไปเสนอขาย
  และการแสดงสินค้า

-   การจัดให้มีข้อมูลข่าวสารที่ทันสมัยและมีความครอบคลุมกว้างขวางในเรื่องของพิกัดอัตราภาษี
    สิ่งอำนวยความสะดวก
    และบริการต่างๆของบริษัทให้แก่สาธารณชนและแหล่งที่มาของธุรกิจที่เป็นไปได้

2-3-11

  - การให้ความช่วยเหลือแก่เจ้าหน้าที่โรงแรม ผู้มาเยือนในการท่องเที่ยวดูการขาย
  ซึ่งต้องมีการวางแผนการล่วงหน้า

  - การรายงานกิจกรรมต่างๆ ที่ดำเนินการในนามของโรงแรม

2.  ค่าใช้จ่ายต่างๆ

    1.  ค่าใช้จ่ายรวม

บริษัทฯตกลงที่จะปันส่วนค่าใช้จ่ายที่เกิดขึ้นจากการส่งเสริมการขายและการตลาดตามอัตราส่วนที่เห็นว่าเหมาะสมและถูกต้องโดยจะตกลงกันเป็นปีๆ
ไป แต่ทั้งนี้ยอดค่าใช้จ่ายทั้งหมดในตอนแรกต้อง ไม่เกิน 150,000 ดอลลาร์สหรัฐต่อปี และบริษัท
แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) จะเรียกเก็บทุกๆ สิ้นเดือน

2.  ค่าใช้จ่ายอื่นๆ

นอกจากค่าใช้จ่ายที่กล่าวไว้ในข้อ 2.1 แล้ว
โรงแรมต้องรับผิดชอบค่าใช้จ่ายโดยตรงในการดำเนินการ
ที่เกิดขึ้นจากการขอร้องโดยตรงจากทางโรงแรม นอกจากนี้ยังมีค่าใช้จ่ายอื่นๆ
ที่โรงแรมต้องรับผิดชอบ เช่น

  -
  การตีพิมพ์เอกสารการส่งเสริมการขายของโรงแรมนี้ในประเทศไทยและสถานที่น่าสนใจของประเทศไทยเป็นการพิเศษเฉพาะ

-   โทรศัพท์ทางไกลถึงโรงแรมเพื่อการดำเนินธุรกิจ

  - ค่าใช้จ่ายในการส่งจดหมายทางไปรษณีย์โดยตรง

  - ค่าภาษีศุลกากรและค่าธรรมเนียมการผ่านด่านศุลกากร และค่าไปรษณียากรสำหรับเอกสารการ
  ส่งเสริมการขายของโรงแรม

  - การแสดงมหกรรมสินค้า (ร้านจัดแสดงและแผงร้าน)

  - ค่าใช้จ่ายอื่นๆ ที่เกี่ยวข้องโดยตรงกับโรงแรมซึ่งนอกเหนือจากที่ระบุไว้

- จำนวนของลูกค้า

จำนวนลูกค้าของบริษัทแบ่งตามภูมิศาสตร์ มีสัดส่วนดังนี้

สัดส่วน (หน่วย : ร้อยละ)

2544 2543 2542

เอเชีย 29.68 31.68 24.72 

ญี่ปุ่น 20.68 17.18 18.38

ยุโรป 28.88 28.17 31.88

สหรัฐอเมริกา / แคนาดา 12.81 15.06 17.14

อื่นๆ 7.95 7.91 7.88

รวม 100.00 100.00 100.00

2-3-12

การขายให้ลูกค้ารายใดรายหนึ่งจนถึง อัตราร้อยละ 30 ในระยะเวลา 3 ปี ติดต่อกัน : ไม่มี

- สิทธิหรือข้อจำกัดในการประกอบธุรกิจ

บริษัทได้ทำสัญญาการดำเนินงานกับบริษัท แชงกรี-ลา อินเตอร์เนชั่นแนล โฮเต็ล แมนเนจเม้นท์ บีวี
(ฮอลแลนด์) สัญญานี้มีอายุ 20 ปี เริ่มตั้งแต่วันที่ 1 เดือนมกราคม พ.ศ. 2533
ถ้าพ้นระยะเวลายี่สิบปีไปแล้วสามารถต่อสัญญาได้อีก 10 ปี โดยบริษัทฯ
ต้องแจ้งเป็นลายลักษณ์อักษรไม่น้อยกว่า 4 เดือนก่อนวันหมดอายุสัญญา
จากผลของสัญญานี้ทำให้บริษัทได้สิทธิในการใช้เครื่องหมายทางการค้า
ความรู้ทางเทคนิคและสิทธิอื่นๆ ที่มีอยู่ของ Shangri-La System บริษัทจ่ายค่าสิทธิให้แก่บริษัท
แชงกรี-ลา อินเตอร์เนชั่นแนล โฮเต็ล แมนเนจ-เม้นท์ บีวี (ฮอลแลนด์) ดังนี้

1. ค่าธรรมเนียมรายปี ปีละ 275,000 เหรียญสหรัฐ

2. ค่าธรรมเนียมเพิ่มเติม (แล้วแต่จำนวนใดจะสูงกว่า)

2.1 400,000 เหรียญสหรัฐต่อปี หรือ

2.2 2.75 % ของยอดรายได้รวมจากการดำเนินงานต่อปี